Kawża C-83/11

Secretary of State for the Home Department

vs

Muhammad Sazzadur Rahman et

[talba għal deċiżjoni preliminari mressqa mill-Upper Tribunal (Immigration and Asylum Chamber)]

“Direttiva 2004/38/KE — Dritt taċ-ċittadini tal-Unjoni u tal-membri tal-familja tagħhom li jiċċaqilqu u li jirrisjedu liberament fit-territorju tal-Istati Membri — Artikolu 3(2) — Obbligu li jiġu ffaċilitati, skont il-leġiżlazzjoni nazzjonali, id-dħul u r-residenza ta’ ‘kwalunkwe membri oħrajn tal-familja’ dipendenti ta’ ċittadin tal-Unjoni”

Sommarju — Sentenza tal-Qorti tal-Ġustizzja (Awla Manja) tal-5 ta’ Settembru 2012

Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Benefiċjarji – Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva – Obbligu tal-Istati Membri li jiffaċilitaw id-dħul u r-residenza ta’ dawn iċ-ċittadini – Portata – Marġni ta’ diskrezzjoni tal-Istati Membri – Limiti (Direttiva tal-Parlament Ewropew u tal-Kunsill 2004/38, Artikoli 3(2) u 10(2)) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Benefiċjarji – Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva – Obbligu tal-Istati Membri li jiffaċilitaw id-dħul u r-residenza ta’ dawn iċ-ċittadini – Dritt tal-benefiċjarji li jinvokaw direttament din id-dispożizzjoni quddiem il-qorti nazzjonali – Limiti (Direttiva tal-Parlament Ewropew u tal-Kunsill 2004/38, Artikolu 3(2)) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Benefiċjarji – Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva – Membru dipendenti taċ-ċittadin tal-Unjoni fil-pajjiż li ġej minnu – Kunċett ta’ “pajjiż li ġejjin minnu” – Evalwazzjoni tad-dipendenza fil-mument tat-talba (Direttiva tal-Parlament Ewropew u tal-Kunsill 2004/38, Artikolu 3(2)) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Benefiċjarji – Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva – Membru dipendenti taċ-ċittadin tal-Unjoni – Kriterji ta’ evalwazzjoni – Possibbiltà li jiġu imposti rekwiżiti partikolari fir-rigward tan-natura jew tat-tul taż-żmien tad-dipendenza – Limiti (Direttiva tal-Parlament Ewropew u tal-Kunsill 2004/38, l-ewwel paragrafu (a) tal-Artikolu 3(2)) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Benefiċjarji – Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva – Ħruġ ta’ karta ta’ residenza – Kundizzjonijiet li jistgħu jiġu imposti mill-Istati Membri – Dipendenza li tkun kompliet fl-Istat Membru ospitanti – Kwistjoni li ma taqax fil-kamp ta’ applikazzjoni tad-Direttiva (Direttiva tal-Parlament Ewropew u tal-Kunsill 2004/38, l-ewwel paragrafu (a) tal-Artikolu 3(2)(a) u l-Artikolu 10)

L-Artikolu 3(2) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, għandu jiġi interpretat fis-sens li l-Istati Membri ma humiex obbligati jilqgħu kull talba għal dħul jew għal residenza magħmula minn membri tal-familja ta’ ċittadin tal-Unjoni li ma humiex koperti mid-definizzjoni li tinsab fl-Artikolu 2(2) tal-imsemmija direttiva, anki jekk juru, skont l-Artikolu 10(2) tagħha, li huma dipendenti tal-imsemmi ċittadin. Madankollu, huwa l-obbligu tal-Istati Membri li jiżguraw li l-leġiżlazzjoni tagħhom tinkludi kriterji li jippermettu li l-imsemmija persuni jiksbu deċiżjoni dwar it-talba tagħhom għal dħul u għal residenza li tkun ibbażata fuq eżami fid-dettall tas-sitwazzjoni personali tagħhom u li, fil-każ ta’ rifjut, tkun motivata. L-Istati Membri għandhom marġni ta’ diskrezzjoni wiesa’ fl-għażla tal-imsemmija kriterji, filwaqt li dawn tal-aħħar għandhom, madankollu, ikunu konformi mat-tifsira normali tal-kelma “jiffaċilita” kif ukoll mal-kliem relatat mad-dipendenza użat fl-imsemmi Artikolu 3(2) u ma jeliminawx l-effett utli ta’ din id-dispożizzjoni. (ara l-punt 26 u d-dispożittiv 1) Anki jekk il-kliem użat fl-Artikolu 3(2) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, ma huwiex preċiż biżżejjed sabiex jippermetti li persuna li tagħmel talba għal dħul jew għal residenza tuża direttament din id-dispożizzjoni sabiex tinvoka kriterji ta’ evalwazzjoni li fil-fehma tagħha kellhom jiġu applikati għat-talba tagħha, xorta jibqa’ l-fatt li tali persuna għandha d-dritt li titlob li jiġi vverifikat minn qorti jekk il-leġiżlazzjoni nazzjonali u l-applikazzjoni tagħha baqgħux fil-limiti tal-marġni ta’ diskrezzjoni ddefinit mill-imsemmija direttiva. (ara l-punti 25, 26, u d-dispożittiv 1) Sabiex jaqgħu taħt il-kategorija tal-membri tal-familja “dipendenti” ta’ ċittadin tal-Unjoni msemmija fl-Artikolu 3(2) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, is-sitwazzjoni ta’ dipendenza tal-applikant għandha teżisti fil-pajjiż minn fejn ġej il-membru tal-familja kkonċernat, jiġifieri l-Istat li fih kien jirrisjedi fid-data meta talab li jakkumpanja jew li jingħaqad maċ-ċittadin tal-Unjoni, u dan għall-inqas fil-mument meta jitlob li jingħaqad maċ-ċittadin tal-Unjoni li tiegħu huwa dipendenti. (ara l-punti 31, 35 u d-dispożittiv 2) L-Artikolu 3(2) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, għandu jiġi interpretat fis-sens li l-Istati Membri jistgħu, fl-eżerċizzju tal-marġni ta’ diskrezzjoni tagħhom rigward l-għażla tal-fatturi li jridu jittieħdu inkunsiderazzjoni matul l-eżami tal-applikazzjonijiet għal dħul u għal residenza ppreżentati minn membri tal-familja ta’ ċittadin tal-Unjoni msemmija fl-Artikolu 3(2) tad-Direttiva, jipprovdu rekwiżiti partikolari fil-leġiżlazzjoni tagħhom dwar in-natura u t-tul ta’ żmien tad-dipendenza, u dan sabiex jiżguraw ruħhom, b’mod partikolari, li din is-sitwazzjoni ta’ dipendenza hija reali, stabbli u ma ġietx ikkawżata biss bl-għan li jinkisbu d-dħul u r-residenza fl-Istat Membru ospitanti. Madankollu, dawn ir-rekwiżiti għandhom ikunu konformi mat-tifsira normali tal-kliem relatat mad-dipendenza msemmija fl-ewwel paragrafu (a) tal-Artikolu 3(2) tad-Direttiva 2004/38 u ma għandhomx jeliminaw l-effett utli ta’ din id-dispożizzjoni. (ara l-punti 38, 40 u d-dispożittiv 3) Il-kwistjoni dwar jekk il-ħruġ tal-karta ta’ residenza msemmija fl-Artikolu 10 tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, jistax jiġi suġġett għar-rekwiżit li s-sitwazzjoni ta’ dipendenza fis-sens tal-Artikolu 3(2)(a) ta’ din id-direttiva tkun kompliet fl-Istat Membru ospitanti, ma taqax fil-kamp ta’ applikazzjoni tal-imsemmija direttiva. (ara l-punt 45, u d-dispożittiv 4)

Kawża C-83/11

Secretary of State for the Home Department

vs

Muhammad Sazzadur Rahman et

[talba għal deċiżjoni preliminari mressqa mill-Upper Tribunal (Immigration and Asylum Chamber)]

“Direttiva 2004/38/KE — Dritt taċ-ċittadini tal-Unjoni u tal-membri tal-familja tagħhom li jiċċaqilqu u li jirrisjedu liberament fit-territorju tal-Istati Membri — Artikolu 3(2) — Obbligu li jiġu ffaċilitati, skont il-leġiżlazzjoni nazzjonali, id-dħul u r-residenza ta’ ‘kwalunkwe membri oħrajn tal-familja’ dipendenti ta’ ċittadin tal-Unjoni”

Sommarju — Sentenza tal-Qorti tal-Ġustizzja (Awla Manja) tal-5 ta’ Settembru 2012

Ċittadinanza tal-Unjoni — Dritt ta’ moviment liberu u ta’ residenza libera fit-territorju tal-Istati Membri — Direttiva 2004/38 — Benefiċjarji — Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva — Obbligu tal-Istati Membri li jiffaċilitaw id-dħul u r-residenza ta’ dawn iċ-ċittadini — Portata — Marġni ta’ diskrezzjoni tal-Istati Membri — Limiti (Direttiva tal-Parlament Ewropew u tal-Kunsill 2004/38, Artikoli 3(2) u 10(2)) Ċittadinanza tal-Unjoni — Dritt ta’ moviment liberu u ta’ residenza libera fit-territorju tal-Istati Membri — Direttiva 2004/38 — Benefiċjarji — Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva — Obbligu tal-Istati Membri li jiffaċilitaw id-dħul u r-residenza ta’ dawn iċ-ċittadini — Dritt tal-benefiċjarji li jinvokaw direttament din id-dispożizzjoni quddiem il-qorti nazzjonali — Limiti (Direttiva tal-Parlament Ewropew u tal-Kunsill 2004/38, Artikolu 3(2)) Ċittadinanza tal-Unjoni — Dritt ta’ moviment liberu u ta’ residenza libera fit-territorju tal-Istati Membri — Direttiva 2004/38 — Benefiċjarji — Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva — Membru dipendenti taċ-ċittadin tal-Unjoni fil-pajjiż li ġej minnu — Kunċett ta’ “pajjiż li ġejjin minnu” — Evalwazzjoni tad-dipendenza fil-mument tat-talba (Direttiva tal-Parlament Ewropew u tal-Kunsill 2004/38, Artikolu 3(2)) Ċittadinanza tal-Unjoni — Dritt ta’ moviment liberu u ta’ residenza libera fit-territorju tal-Istati Membri — Direttiva 2004/38 — Benefiċjarji — Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva — Membru dipendenti taċ-ċittadin tal-Unjoni — Kriterji ta’ evalwazzjoni — Possibbiltà li jiġu imposti rekwiżiti partikolari fir-rigward tan-natura jew tat-tul taż-żmien tad-dipendenza — Limiti (Direttiva tal-Parlament Ewropew u tal-Kunsill 2004/38, l-ewwel paragrafu (a) tal-Artikolu 3(2)) Ċittadinanza tal-Unjoni — Dritt ta’ moviment liberu u ta’ residenza libera fit-territorju tal-Istati Membri — Direttiva 2004/38 — Benefiċjarji — Membri oħrajn tal-familja ta’ ċittadin tal-Unjoni, ċittadini ta’ pajjiżi terzi, li ma humiex koperti mid-definizzjoni tal-Artikolu 2(2) tad-Direttiva — Ħruġ ta’ karta ta’ residenza — Kundizzjonijiet li jistgħu jiġu imposti mill-Istati Membri — Dipendenza li tkun kompliet fl-Istat Membru ospitanti — Kwistjoni li ma taqax fil-kamp ta’ applikazzjoni tad-Direttiva (Direttiva tal-Parlament Ewropew u tal-Kunsill 2004/38, l-ewwel paragrafu (a) tal-Artikolu 3(2)(a) u l-Artikolu 10)